<classify> Mwandishi Wetu, Mbeya RAIS Dk. John Magufuli, amewataka waajiri nawamiliki wa sehemu za kazi wote kuzingatia utekelezaji wa Sheria ya Afya naUsalama Mahali pa Kazi ya mwaka 2003 pamoja na sheria nyingine za kazi ilikuboresha mazingira ya kazi hapa nchini. Kauli hiyo aliitoa wiki hii alipowahutubiawafanyakazi na wananchi waliokusanyika katika Uwanja wa Sokoine kusherehekeasiku ya Wafanyakazi Duniani Mei Mosi. Lakini kuhusu uboreshaji wa mazingira na usalamasehemu za kazi natoa wito kwa waajiri wote kuhakikisha wanazingatia sheria zakazi ikiwemo Sheria ya Usalama na Afya Mahali pa Kazi. Aidha, waajiri hawana budikutekeleza matakwa mengine ya kisheria ikiwamo kutoa mikataba ya ajira nakuruhusu uwepo wa vyama vya wafanyakazi katika sehemu za kazi, alisemaMagufuli. Kauli yake hiyo ilikuwa inajibu hoja mbalimbalizilizotolewa na hotuba ya Shirikisho la Vyama vya Wafanyakazi Tanzania Tucta,katika hotuba yao iliyowasilishwa katika sherehe hizo na Katibu Mkuu wake, Dk.Yahya Msigwa, aliyesema uwapo wa baadhi ya waajiri ambao hawazingatii mashartiya afya na usalama mahali pa kazi kama Sheria ya Osha inavyoelekeza. Pia suala hilo la uzingatiaji wa Sheria ya Afya naUsalama Mahali pa Kazi lilielezwa na Waziri wa Nchi, Ofisi ya Waziri Mkuu Sera,Bunge, Kazi, Ajira, Vijana na wenye Ulemavu, Jenista Mhagama, aliyoiwasilishakatika sherehe hizo na alifafanua juu ya tozo mbalimbali za Osha zilizoondolewaili kuboresha mazingira ya biashara miongoni mwa wawekezaji. Nafurahi kukwambia sisi katika ofisi ya Waziri Mkuutuliwaagiza Osha wahakikishe wanaondoa tozo zote ambazo ni kero. Kwa mwaka wafedha unaoishia mwaka huu, tayari Osha wameshaondoa tozo zifuatazo; tozo yausajili iliyokuwa inaanzia shilingi 50,000 hadi 1,800,000, ada ya fomu yausajili sehemu za kazi, wamefuta pia faini zilizokuwa zinahusiana na vifaa vyakuzimia moto shilingi 500,000, tumeondoa ada ya leseni kwa matakwa ya sheria natumewaambia Osha watafanya kazi hiyo kwa kuwa Serikali imewaajiri hawana tenanafasi ya kuendelea kukusanya tozo ya leseni, lakini watawajibika kuendeleakutoa leseni kwa waajiri wanaofuata masharti ya kulinda afya na usalama mahalipa kazi, alisema Mhagama.  <topic>: kitaifa 